**הכל צפוי, והרשות נתונה: Hashem’s Knowledge, Our Choices**

**פרקי אבות – פרק ג'**

**1) פרקי אבות – פרק ג, משנה טו**

[רבי עקיבא אומר...] **הַכֹּל צָפוּי, וְהָרְשׁוּת נְתוּנָה**, וּבְטוּב הָעוֹלָם נִדּוֹן. וְהַכֹּל לְפִי רֹב הַמַּעֲשֶׂה.

**2) מסכת אבות דרבי נתן - פרק לט[[1]](#footnote-1)**

הוא היה אומר: הכל צפוי, והכל גלוי, והכל לפי דעתו של אדם.

**3) משלי – פרק טו, פסוק ג**

בְּכָל מָקוֹם **עֵינֵי ד'** **צֹפוֹת** רָעִים וְטוֹבִים:

**4) ר' עובדיה מברטנורא**

הכל צפוי - כל מה שאדם עושה בחדרי חדרים גלוי לפניו:

והרשות נתונה - בידו של אדם לעשות טוב ורע, כדכתיב "ראה נתתי לפניך היום את החיים וגו'".

**5) דברים (נצבים) – פרק ל**

(טו) **רְאֵה נָתַתִּי לְפָנֶיךָ הַיּוֹם אֶת הַחַיִּים וְאֶת הַטּוֹב, וְאֶת הַמָּוֶת וְאֶת הָרָע.**

(יט) הַעִדֹתִי בָכֶם הַיּוֹם, אֶת הַשָּׁמַיִם וְאֶת הָאָרֶץ הַחַיִּים וְהַמָּוֶת נָתַתִּי לְפָנֶיךָ, הַבְּרָכָה וְהַקְּלָלָה; **וּבָחַרְתָּ בַּחַיִּים** לְמַעַן תִּחְיֶה, אַתָּה וְזַרְעֶךָ.

**6) רמב"ם – פירוש המשנה על מסכת אבות**

זה המאמר כולל עניינים גדולים מאד, ולא יהיו דברים כמו אלו אלא לרבי עקיבה. וזה פירושם בקיצור, ובתנאי שהבנת מה שקדם בפרקים הקודמים. **אמר: כל מה שבעולם ידוע אצלו יתעלה והוא משיגו, והוא אומרו: "הכל צפוי". אחר כך אמר: ולא תחשוב שבהיותו יתעלה יודע הפעולות, יתחייב ההכרח, ושיהיה האדם כפוי על פעולה מן הפעולות. אין הדבר כן, אלא כל אדם בוחר במה שיעשהו, והוא אומרו: "והרשות נתונה", רצונו לומר: רשות כל אדם נתונה לו**, כמו שבארנו בפרק השמיני.

**7) רמב"ם – הלכות תשובה, פרק ה, הלכה ה**

שמא תאמר והלא הקב"ה יודע כל מה שיהיה וקודם שיהיה ידע שזה יהיה צדיק או רשע או לא ידע, אם ידע שהוא יהיה צדיק אי אפשר שלא יהיה צדיק, ואם תאמר שידע שיהיה צדיק ואפשר שיהיה רשע הרי לא ידע הדבר על בוריו, **דע שתשובת שאלה זו ארוכה מארץ מדה ורחבה מני ים וכמה עיקרים גדולים והררים רמים תלויים בה,** אבל צריך אתה לידע ולהבין בדבר זה שאני אומר, כבר בארנו בפ' שני מהלכות יסודי התורה **שהקב"ה אינו יודע מדיעה שהיא חוץ ממנו כבני אדם שהם ודעתם שנים, אלא הוא יתעלה שמו ודעתו אחד ואין דעתו של אדם יכולה להשיג דבר זה על בוריו,** וכשם שאין כח באדם להשיג ולמצוא אמתת הבורא שנאמר "כי לא יראני האדם וחי", כך אין כח באדם להשיג ולמצוא דעתו של בורא, הוא שהנביא אמר "כי לא מחשבותי מחשבותיכם ולא דרכיכם דרכי", וכיון שכן הוא, אין בנו כח לידע היאך ידע הקב"ה כל הברואים והמעשים, **אבל נדע בלא ספק שמעשה האדם ביד האדם ואין הקב"ה מושכו ולא גוזר עליו לעשות כך**, ולא מפני קבלת הדת בלבד נודע דבר זה אלא בראיות ברורות מדברי החכמה, ומפני זה נאמר בנבואה שדנין את האדם על מעשיו כפי מעשיו אם טוב ואם רע וזה הוא העיקר שכל דברי הנבואה תלויין בו.

**8) השגת הראב"ד (שם)**

א"א לא נהג זה המחבר מנהג החכמים שאין אדם מתחיל בדבר ולא ידע להשלימו והוא החל בשאלות קושיות והניח הדבר בקושיא והחזירו לאמונה וטוב היה לו להניח הדבר בתמימות התמימים ולא יעורר לבם ויניח דעתם בספק ואולי שעה אחת יבא הרהור בלבם על זה...

**9) חפץ חיים על התורה – פרשת וארא, עמ' צח (נערך ע"י ר' שמואל גרינימן זצ"ל)**

"וַאֲנִי אַקְשֶׁה אֶת לֵב פַּרְעֹה" (ז, ג). ורבו השואלים, איך זה ננעלו בפני פרעה דלתות התשובה?[[2]](#footnote-2) **הלא בדרך כלל שערי התשובה אינם ננעלים אפילו לחוטא היותר גדול?**

**10) רמב"ם – הלכות תשובה, פרק ו, הלכה ג (עיין בית אלקים – שער התשובה, פרק טז)**

ואפשר שיחטא אדם חטא גדול או חטאים רבים עד שיתן הדין לפני דיין האמת שיהא הפרעון מזה החוטא על חטאים אלו שעשה ברצונו ומדעתו שמונעין ממנו התשובה ואין מניחין לו רשות לשוב מרשעו כדי שימות ויאבד בחטאו שיעשה... לפיכך כתוב בתורה ואני אחזק את לב פרעה לפי שחטא מעצמו תחלה והרע לישראל הגרים בארצו שנאמר "הבה נתחכמה לו" נתן הדין למנוע התשובה ממנו עד שנפרע ממנו לפיכך חזק הקדוש ברוך הוא את לבו...

**11) חפץ חיים על התורה – פרשת וארא, עמ' צח (נערך ע"י ר' שמואל גרינימן זצ"ל)**

**אלא הענין הוא, כי ישנם חוטאים שמן השמים עוזרים להם לחזור בתשובה**, כמו שאנו מתפללים "החזירנו בתשובה שלמה לפניך". **ויש חוטאים שהגדישו את הסאה עד כדי כך שנשללה מהם הסיוע, ומן השמים לא יעזרו להם, ורק עליהם להתעורר מעצמם לעשות תשובה.** הקב"ה אמר למשה לך ותודיע לפרעה, שהרחיק לכת ברשעותו, ועונשו בזה שלא יעזרו לו לחזור בתשובה, "כי אני הכבדתי את לבו", לבו עכשיו כבד, כי מן השמים לא יסייעו בידו, אבל לא נלקחה ממנו הבחירה לחזור מעצמו בתשובה. **וזו היתה טעותו של אלישע בן אבויה (אחר) כששמע בת קול "שובו בנים שובבים חוץ מאחר", חשב שלעולם לא תתקבל תשובתו, והוא לא ידע, כי לא נשללה ממנו הבחירה להתעורר בעצמו לתשובה ורק הודיעוהו מן השמים שלא יעזרוהו.**

**12) מסכת עבודה זרה דף ד:-ה.**

וא"ר יהושע בן לוי לא עשו ישראל את העגל אלא ליתן פתחון פה לבעלי תשובה שנאמר (דברים ה, כה) מי יתן והיה לבבם זה להם ליראה אותי כל הימים וגו' והיינו דא"ר יוחנן משום ר"ש בן יוחאי לא דוד ראוי לאותו מעשה ולא ישראל ראוין לאותו מעשה לא דוד ראוי לאותו מעשה דכתיב (תהלים קט, כב) ולבי חלל בקרבי ולא ישראל ראוין לאותו מעשה דכתיב מי יתן והיה לבבם זה להם ליראה אותי כל הימים אלא למה עשו לומר לך שאם חטא יחיד אומרים לו כלך אצל יחיד ואם חטאו צבור אומרים (לו כלך) אצל צבור.

**13) רש"י**

**לא עשו ישראל את העגל** - כלומר גבורים ושליטים ביצרם היו ולא הי' ראוי להתגבר יצרם עליהן אלא גזירת מלך היתה לשלוט בם כדי ליתן פתחון פה לבעלי תשובה שאם יאמר החוטא לא אשוב שלא יקבלני אומרים לו צא ולמד ממעשה העגל שכפרו ונתקבלו בתשובה:

**14) בראשית (תולדות) – פרק כה, פסוק כה**

(כה) וַיֵּצֵא הָרִאשׁוֹן **אַדְמוֹנִי** כֻּלּוֹ כְּאַדֶּרֶת שֵׂעָר וַיִּקְרְאוּ שְׁמוֹ עֵשָׂו: (כו) וְאַחֲרֵי כֵן יָצָא אָחִיו וְיָדוֹ אֹחֶזֶת בַּעֲקֵב עֵשָׂו וַיִּקְרָא שְׁמוֹ יַעֲקֹב וְיִצְחָק בֶּן שִׁשִּׁים שָׁנָה בְּלֶדֶת אֹתָם: כז) וַיִּגְדְּלוּ הַנְּעָרִים וַיְהִי עֵשָׂו אִישׁ יֹדֵעַ צַיִד אִישׁ שָׂדֶה וְיַעֲקֹב אִישׁ תָּם יֹשֵׁב אֹהָלִים: (כח) וַיֶּאֱהַב יִצְחָק אֶת עֵשָׂו כִּי צַיִד בְּפִיו וְרִבְקָה אֹהֶבֶת אֶת יַעֲקֹב: (כט) וַיָּזֶד יַעֲקֹב נָזִיד וַיָּבֹא עֵשָׂו מִן הַשָּׂדֶה וְהוּא עָיֵף: (ל) וַיֹּאמֶר עֵשָׂו אֶל יַעֲקֹב **הַלְעִיטֵנִי נָא מִן הָאָדֹם הָאָדֹם הַזֶּה** כִּי עָיֵף אָנֹכִי עַל כֵּן קָרָא שְׁמוֹ **אֱדוֹם**:

**15) צדקת הצדיק – אות מ (ר' צדוק הכהן מלובלין זי"ע)**

עיקר התשובה הוא עד שיאיר ה' עיניו שיהיו זדונות כזכויות, רצה לומר שיכיר ויבין שכל מה שחטא היה גם כן ברצון השם יתברך... וכטעם ידיעה ובחירה שביאר האריז"ל בסוף ספר ארבע מאות שקל כסף, **ששניהם** **אמת** כל אחד במקום בפני עצמו, **במקום הבחירה שם אין מקום לידיעה, ובמקום הידיעה שם באמת אין מקום לבחירה**, וכשמשיג לאור זה העצום אז שבו כל זדונותיו בלתי יוצאים מעומק ידיעת השם יתברך והוא ודעתו ורצונו הכל אחד...

1. נוסחא א' [↑](#footnote-ref-1)
2. עיין מכתב מאליהו – חלק ב, מאמר "ואני אקשה לב פרעה" (עמ' 235-238), שמלקט מהרבה מפרשים שדן בענין זה. [↑](#footnote-ref-2)